钦定古今图书集成/明伦汇编/氏族典/第053卷 > 韦震
## 钦定古今图书集成/明伦汇编/氏族典/第053卷 > 韦震

按《五代史韦震传》：“震字东卿，雍州万年人也。初名肇。
为人彊敏有口辩，事梁太祖，为都统判官。申丛执秦
宗权，太祖遣震入蔡州视之，丛欲杀之，震以计免。丛
后为郭璠所杀，以宗权归于太祖。太祖请献俘于唐，
左拾遗徐彦枢，疏请所在斩决，太祖遣震奏事京师，
往复论列，卒俘宗权。太祖德之，表为节度副使。昭宗”
幸石门，太祖遣震由虢略间道奉表行在，昭宗赐其
名。震。太祖败于清口，惧诸镇图己，乃讽杜洪、锺传、王
师范、钱镠等荐己为元帅，且求兼领郓州。昭宗初不
许，震彊辩，昭宗卒许梁以郓州，太祖遂兼四镇，表震
郓州留后。昭宗迁洛，震入为河南尹、六军诸卫副使，
以病喑守太子太保致仕。太祖受禅，改太子太傅。末
帝即位，加太师。卒。